Projecte Needle Safe
Channel: Pompeu Fabra University - Barcelona
Date: 15/01/2019

La biòpsia de pròstata transrectal guiada per ecografia és el mètode estàndard per diagnosticar el càncer de pròstata, però no és innocu, ja que la perforació de la paret del recte durant la biòpsia fa que els bacteris puguin provocar infeccions. Entre un 2% i un 5% dels pacients pateixen infeccions severes.

El projecte NeedleSafe està liderat per Quim Castellví, investigador associat al Grup de Recerca en Electrònica Biomèdica (BERG) que dirigeix Antoni Ivorra, investigador del Departament de Tecnologies de la Informació i les Comunicacions (DTIC) de la UPF. NeedleSafe utilitza una tecnologia capaç d’eliminar el risc d’infeccions a les biòpsies i consisteix en generar un efecte antibacterià de llarga durada mitjançant l’alliberament elèctric d’ions de plata procedents d’un fi recobriment de plata a les agulles.